หุ้นเก็งกำไรคึก
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพฤหัสบดีที่ 2 มิ.ย. 2554
11 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพฤหัสบดีที่ 2 มิ.ย. 2554
โดย..นายกระทิง&amp;หญิงฟลอร์
ดัชนีปิด 1,065.63 จุด ร่วง 8.20 จุด มูลค่าซื้อขาย 24,717 ล้าน
ต่างชาติกลับมาซื้อเล็กน้อย 328 ล้านบาท
หุ้นเอเชียบวกลบคละกัน ขึ้นลงแคบๆ ไม่มีอะไรตื่นเต้น เงินต่างชาติไม่ได้ไหลเข้าเอเชียหนักๆ ข้อดีที่ดัชนีหุ้นไทยไม่ลงหนักๆ แสดงว่าปัจจัยพื้นฐานไม่ตก 
ก่อนการเลือกตั้งไม่ต้องหวังดัชนีไปไกล 1,100 จุด จนกว่าจะเห็นหน้าตารัฐบาล ฉะนั้นช่วงเดือน มิ.ย.นี้จะแกว่งแถวๆ นี้ ไม่น่าหลุด 1,050 จุด 
หุ้นใหญ่พักตัว ปลุกเก็งกำไรหุ้นเล็กรายตัวขึ้นมาเขย่าเก็งกำไร ตัวไหนมีสตอรีเด็ดๆ ไปได้ไกลหน่อย 
ไม่ต้องถามหาน้ำตาลครบุรี (KBS) มีอะไรเด็ด นอกจากความสดใหม่ของหุ้นน้องใหม่ที่ยังน่ามอง
ไม่เหมือน EARTH (เอ็นเนอร์ยี่ เอิร์ธ) ความน่าจะเป็นการซื้อเมืองถ่านหินที่อินโดนีเซียเป็นไปได้สูง ปลุกกระตุ้นแรงซื้อหนักๆ เข้ามาเก็งกำไร
บิ๊กเชียงใหม่รามธุรกิจการแพทย์ (CMR) โรงพยาบาลวิภาวดี (VIBHA) ถูกตลาดจี้ถามหาเหตุผลหุ้นวิ่งฉิว ทั้งสองบริษัทยันไม่มีอะไรในกอไผ่ แค่ควบรวมกิจการเท่านั้น...จริงๆ